stanford-oval/wikipedia huggingface dataset:
ילדי האנרכיה
שחקנים ודמויות > רשויות החוק

ויין אנסר – השריף לשעבר של משטרת צ'ארמינג. בבעלותו גם חברת הובלות, והוא משתמש בשירותם של סאם קרואו לצורך הגנה ופעולות מפוקפקות אחרות בעסק שלו. תושב ותיק של העיירה צ'ארמינג ובן בריתו של קליי מורו. מאמין שילדי האנרכיה טובים לעיירה, או לפחות רוע הכרחי. סובל ממחלת הסרטן, מה שמאלץ אותו לפרוש מתפקידו, ומשתמש במריחואנה להקלת כאבים. ותיק מלחמת וייטנאם. היה מאוהב בג'מה בצעירותו ועדיין אוהב אותה אף על פי שהיא לא מחזירה לו אהבה באותה דרך. בעונה השביעית אנסר מגלה שגמה רצחה את טרה ובעקבות כך מגן עליה וגקס הורג אותו.
סגן איליי רוזוולט – חבר במחוז השריפים של סן חואקין ועומד בראש רשויות החוק בצ'ארמינג בעקבות פירוק המשטרה בעונה שלישית. במשך 15 השנים האחרונות לפני הגעתו לצ'ארמינג, רוזוולט לקח חלק בכוח תקיפה אנטי-כנופייתי באוקלנד. קצין נוקשה וחסר הומור, בעל מוסר ערכי גבוה ובלתי ניתן להשחתה. התעמת עם סאם קרואו מרגע שחרורם מהכלא כדי להבהיר להם את כוונותיו. גויס לכוח התקיפה של התובע הכללי לינקולן פוטר כדי לשים קץ להברחות הנשק. ראה את גמה הורגת את טרה ובעקבות כך גוס הרג אותו
אלתיאה ג'ארי – שריף העיירה בעונה השביעית, מחליפה את איליי רוזוולט לאחר הירצחו.
הסוכנת ג'ון סטול – סוכנת לשעבר של הרשות לאכיפת נושאי האלכוהול, הטבק, הנשק וחומרי הנפץ שחקרה את מעורבותם של ילדי האנרכיה במכירת נשק. מניפולטיבית ותככנית, שגרמה למועדון להאמין שאופי וינסטון הוא מלשין ועקב כך קליי נשיא המועדון החליט להתנקש בו, מה שגרם למותה של דונה אשתו דל אופי, וכן הפלילה את ג'מה טלר ברצח. ערכה עסקה עם ג'קס בעונה השלישית לבטל את האישומים נגד אמו ולהפחית את זמנם בכלא תמורת מסירתו של מנהיג המחתרת האירית ג'ימי או'פאלן לידיה. נהרגה בידי אופי בסוף עונה שלישית כפעולת תגמול על רצח אשתו.
דייוויד הייל – שוטר בכיר לשעבר במשטרת צ'ארמינג, שהיה אמור להחליף את ויין אנסר כשריף העיירה. קיבל מאנסר את הכינוי קפטן אמריקה בשל תפיסת עולם בשחור-לבן וחזותו המצוחצחת והנקייה. תושב מקומי של צ'ארמינג, בנו של שופט מחוזי אמיד וחזק. הייל שם לעצמו למטרה להפיל את המועדון, ולא מוכן להעלים עין כמו אנסר. נהרג בתחילת העונה השלישית.
לינקולן פוטר – עוזר התובע המחוזי בעונה הרביעית מנסה לגרום למועדון האופנועים ילדי האנרכיה ליפול בעקבות מניפולציות רגשיות שמפעיל על איילי רוזוולט השריף גרם לגוס לבגוד במועדון ובסוף העונה מגלה שרומיאו פרדה וקרטל גלינדו עובדים בשביל הCIA הוא עוזב את צארימנג ומגיע בסדרת הבת לעיירה של בני המאיה שם משחק הנבל הראשי של העונה השנייה סוחט את איזי ואנגל שלבסוף סוחטים אותו חזרה בעקבות כך שגילו שיש לו בן .
שחקנים ודמויות > חברי כנופיות

מרקוס אלברז – מנהיג "בני המאיה", מועדון אופנוענים היספנים. בתחילה הייתה יריבות בינו לבין קליי ומועדון סאם קרואו, אך עם התפתחות העלילה הם כרתו ביניהם ברית. שלאחר התאבדות גקס טלר מגיעה לכל סניף בני המאיה וילדי האנרכיה בסדרת הבת בני המאיה מרקוס עובר להיות יד ימינו של מיגל גלינדו לאחר שפורש מנשיא בני המאיה ומעביר את התפקיד לבישופ בן דודו. ככל הנראה ההסכם בין בני המאיה לילדי האנרכיה עומד להיות מופר מכיוון שבאחת הפשיטות ווסט נהרג ע״י חברים מבני המאיה.
אוגוסט מארץ' – מנהיג "התשיעיות" בעונה השישית והשביעית, היה סגנו של דיימון פופ. בעונה השביעית גקס הורג אותו בעקבות סגירת חשבונות לפני שגקס מתאבד.
לארוי ויין – מנהיג לשעבר של "התשיעיות", מועדון אופנוענים אפרו-אמריקנים שהיה יריבם של ילדי האנרכיה. נהרג בעונה חמישית בידי הגנגסטר דיימון פופ.
ארנסט דארבי – מנהיג "הנורדים", כנופיית רחוב הסוחרת בסמים ומאמינה בעליונותו של הכוח הלבן. אחד האנטגוניסטים בשלוש העונות הראשונות של הסדרה.
הנרי לין – מנהיג הטריאדה הסינית בסן פרנסיסקו. כנופייתו רדפה אחרי צ'אק, מנהל החשבונות הבלתי חוקיים שלהם שגנב מהם. אולם, לאחר שסאם קרואו סיפקו לו הגנה, הוא וקליי מגיעים להבנה בנוגע לעסקים משותפים. נרצח על ידי גוס בכלא
ג'ימי או'פאלן – מנהיג המחתרת האירית שנהג למכור נשק לילדי האנרכיה. בעל היסטוריה ארוכה עם צ'יבס, כיוון שסילק אותו מהמחתרת האירית וגירש אותו מאירלנד. עמד מאחורי חטיפת בנו של ג'קס בעונה שלישית. נרצח ע״י צ׳יבס בסיום העונה השלישית
רומרו "רומיאו" פראדה – חבר בכיר בקרטל הסמים גלינדו, בעל קשרים עם אלברז ובני המאיה. מתגלה בהמשך כי הוא וסגנו לואיס טורז הם סוכני CIA.
אית'ן זובל – מנהיג "ליגת הנאציונליזם האמריקני", כנופיה גזענית המאמינה בעליונותו של הכוח הלבן ומבקשת לפתוח עסקים בצ'ארמינג ולסלק את סאם קרואו.
הערות שוליים

↑  'Sons of Anarchy' Renewed for Two Seasons, Creator Kurt Sutter Inks First Overall Deal, Lacey Rose, February 3rd 2012
| --- | --- |
בקרת זהויות :  NLI: 987009950815905171  BnF: cb16675177j (data)  GND: 1048366987  LCCN: no2010143801  MusicBrainz release group: 55226ab7-e00a-4ce5-8a71-87a09ba03d2e  SUDOC: 168791099  VIAF: 226389149   WorldCat (עם VIAF): 226389149
אנשים אמיתיים

| --- | --- |
 סוגה:  מדע בדיוני, סדרת דרמה, סדרת היסטוריה אלטרנטיבית 
 יוצרים:  לארס לונדשטרום 
 כותבים:  לארס לונדשטרום
 בימוי:  האראלד המרל
 שחקנים:  פיה הולברסן, ליזת פאגלר, לייף אנדרה, אנדראס ווילסון, ז'וזפין אלהאנקו
 ארץ מקור:  שוודיה 
 שפות:  שוודית 
 מספר עונות:  2
 מספר פרקים:  20
 הפקה
 חברת הפקה:  Sveriges Television AB
 הפצה:  Shine Group, הולו 
 אורך פרק:  60 דק'
 שידור
 רשת שידור:  SVT1 
 תקופת שידור מקורית:  22 בינואר 2012 – 2014 
 קישורים חיצוניים
 http://www.svt.se/akta-manniskor/
 דף התוכנית ב-IMDb
 
אנשים אמיתיים (באנגלית: Real Humans, בשוודית: Äkta människor) היא סדרת מדע בדיוני שוודית המתרחשת בגרסה אלטרנטיבית של שוודיה בת זמננו, שבה רובוטים אנתרופומורפים (אנדרואידים) המכונים "הובוטים" (Hubots, הלחם של המילים "Human" ו"Robot") נמצאים בשימוש נרחב. הסדרה עוקבת אחר מספר קונפליקטים בין בני-אדם וההובוטים שבחייהם, כמו גם אחרי קבוצת הובוטים בעלי רצון חופשי הדורשים לקבל מעמד שווה לזה של בני האדם.
ועדת הכלכלה

| --- | --- |

ישיבת ועדת הכלכלה של הכנסת בראשות ח"כ מרדכי בנטוב, בשנת 1952 לערך
 גוף פרלמנטרי:  הכנסת
 ייסוד הוועדה:  1949
 יו"ר:  דוד ביטן (הליכוד)
 תחומי שיפוט:  מסחר ותעשייה, אספקה וקיצוב, חקלאות ודיג, תחבורה על כל ענפיה, איגוד שיתופי; תכנון ותיאום כלכלי, רכוש הערבים הנעדרים, רכוש נפקדים, רכוש פליטי ארצות אויב עבודות ציבוריות, שיכון ודיור, תקשורת, מינהל מקרקעי ישראל, אנרגיה ותשתית, מים.
 חברים
 הליכוד (4): ששון גואטה, שלום דנינו, משה פסל, קטי שטרית    מפלגת ש"ס (2): אברהם בצלאל,סימיון מושיאשוילי    הימין הממלכתי (1): מישל בוסקילה    יהדות התורה (1): אליהו ברוכי   הציונות הדתית (1): אוהד טל    יש עתיד (2): שלי מירון, רון כץ    המחנה הממלכתי (1): אלון שוסטר   ישראל ביתנו (1): אביגדור ליברמן    חד"ש-תע"ל (1): עופר כסיף 
 אתר רשמי
ועדת הכלכלה היא אחת מוועדות הכנסת הקבועות.
לפי סעיף 100 (א) (3) לתקנון הכנסת, תחומי עיסוקה הם: מסחר ותעשייה, אספקה וקיצוב, חקלאות ודיג, תחבורה על כל ענפיה, איגוד שיתופי; תכנון ותיאום כלכלי, רכוש הערבים הנעדרים, רכוש נפקדים, רכוש פליטי ארצות אויב עבודות ציבוריות, שיכון ודיור, תקשורת, מינהל מקרקעי ישראל, אנרגיה ותשתית, מים.
הוועדה מקדמת חקיקה ראשית וחקיקה משנית בכל תחומי פעילותה, מקיימת סיורים ודנה במגוון רב של נושאים שוטפים. כך למשל דנה במהלך הכנסת ה-16, בין היתר, בייקור תעריפי השיחות בטלפונים ניידים, בהיערכות הממשלה להתפרצות שפעת העופות ובהקמת מתקנים להתפלת מים. עד הכנסת העשרים היה נהוג שתפקיד יו"ר הוועדה היה ניתן לחבר אופוזיציה. עם זאת, בכנסת ה-18 עמדו בראשות הוועדה חברי הכנסת אופיר אקוניס וכרמל שאמה הכהן, שניהם חברי קואליציה. זאת מכורח הסכם עם האופוזיציה בעד ראשות ועדת החוץ והביטחון. את הוועדה מנהלת ד"ר עידית חנוכה.
בוועדה פועלות ועדות משנה רבות לנושאים מגוונים. לדוגמה, בכנסת ה-17 פעלו בה:
ועדת המשנה למאבק בתאונות דרכים
ועדת משנה לעניין הטרמינל החדש בנתב"ג (נתב"ג 2000)
ועדת משנה לעניין חישוב תמלוגים לבעלי זכויות יוצרים ומבצעים
ועדת משנה לעניין סעיפים בתקנות הגז
ועדת המשנה של ועדת הכלכלה לעניין הפעלת כביש חוצה ישראל והמשך סלילתו
ועדת משנה לנושא כוונת משרד הביטחון לבטל את נסיעות החיילים ברכבת
ועדת משנה לעניין צו הבזק
ועדת משנה לעניין סיום המשא ומתן עם העובדים להקמת מע"צ החדשה
ועדת משנה לעניין תקינות מערכות הלייזר של המשטרה.
בין הוועדות המשותפות לוועדת הכלכלה ולוועדות אחרות מצויות ועדה משותפת לוועדת הכלכלה ולוועדת החינוך לעניין חוק הרשות השנייה לטלוויזיה ורדיו וועדה משותפת לוועדת הכלכלה וועדת הכספים לעניין משק המים.
יושבי ראש הוועדה

|  | כנסת | יושב ראש | תמונה | סיעה | שנות פעילות |
| --- | --- | --- | --- | --- | --- |
| 1 | הכנסת הראשונה | מנחם בדר |  | מפ"ם | 29 במרץ 1949 - 20 באוגוסט 1951 |
| 2 | הכנסת השנייה | מרדכי בנטוב |  | מפ"ם | 18 בספטמבר 1951 - 15 באוגוסט 1955 |
| 3 | הכנסת השלישית | בנימין אבניאל |  | תנועת החרות | 17 באוגוסט 1955 - 17 בנובמבר 1969 |
| 3 | הכנסת הרביעית | בנימין אבניאל |  | תנועת החרות | 17 באוגוסט 1955 - 17 בנובמבר 1969 |
| 3 | הכנסת החמישית | בנימין אבניאל |  | תנועת החרות | 17 באוגוסט 1955 - 17 בנובמבר 1969 |
| 3 | הכנסת השישית | בנימין אבניאל |  | תנועת החרות | 17 באוגוסט 1955 - 17 בנובמבר 1969 |
| 4 | הכנסת השביעית | אברהם שכטרמן |  | גח"ל | 19 בנובמבר 1969 - 21 בינואר 1974 |
| 5 | הכנסת השמינית | שמואל תמיר |  | הליכוד | 21 בינואר 1974 - 11 בדצמבר 1974 |
| 6 | הכנסת השמינית | יגאל הורביץ |  | הליכוד, המרכז החופשי | 11 בדצמבר 1974 - 13 ביוני 1977 |
| 7 | הכנסת התשיעית | גד יעקבי |  | המערך | 28 ביוני 1977 - 13 באוגוסט 1984 |
| 7 | הכנסת העשירית | גד יעקבי |  | המערך | 28 ביוני 1977 - 13 באוגוסט 1984 |
| 8 | הכנסת האחת עשרה | אליהו שפייזר |  | המערך | 24 בספטמבר 1984 - 21 בנובמבר 1988 |
| 9 | הכנסת השתים עשרה | אברהם בייגה שוחט |  | המערך, העבודה | 24 בינואר 1989 - 4 באפריל 1989 |
| 10 | הכנסת השתים עשרה | שושנה ארבלי-אלמוזלינו |  | המערך, העבודה | 4 באפריל 1989 - 13 ביולי 1992 |
| 11 | הכנסת השלוש עשרה | גדעון פת |  | הליכוד | 27 ביולי 1992 - 4 באוגוסט 1993 |
| 12 | הכנסת השלוש עשרה | צחי הנגבי |  | הליכוד | 4 באוגוסט 1993 - 17 ביוני 1996 |
| 13 | הכנסת הארבע עשרה | אלי גולדשמידט |  | העבודה | 8 ביולי 1996 - 23 ביולי 1997 |
| 14 | הכנסת הארבע עשרה | אברהם יחזקאל |  | העבודה | 23 ביולי 1997 - 22 ביולי 1998 |
| 15 | הכנסת הארבע עשרה | אמנון רובינשטיין |  | מרצ | 22 ביולי 1998 - 7 ביוני 1999 |
| 16 | הכנסת החמש עשרה | אברהם פורז |  | שינוי | 19 ביולי 1999 - 17 בפברואר 2003 |
| 17 | הכנסת השש עשרה | שלום שמחון |  | העבודה-מימד, העבודה-מימד-עם אחד | 9 במרץ 2003 - 11 בינואר 2005 |
| 18 | הכנסת השש עשרה | איתן כבל |  | העבודה-מימד, העבודה-מימד-עם אחד | 11 בינואר 2005 - 31 בינואר 2005 |
| 19 | הכנסת השש עשרה | אמנון כהן |  | ש"ס | 31 בינואר 2005 - 17 באפריל 2006 |
| 20 | הכנסת השבע עשרה | משה כחלון |  | הליכוד | 16 במאי 2006 - 2 ביולי 2007 |
| 21 | הכנסת השבע עשרה | גלעד ארדן |  | הליכוד | 2 ביולי 2007 - 18 באוגוסט 2008 |
| 22 | הכנסת השבע עשרה | ישראל חסון |  | ישראל ביתנו | 18 באוגוסט 2008 - 24 בנובמבר 2008 |
| 23 | הכנסת השבע עשרה | רוברט אילטוב |  | ישראל ביתנו | 24 בנובמבר 2008 - 24 בפברואר 2009 |
| 24 | הכנסת השמונה עשרה | אופיר אקוניס |  | הליכוד | 5 במאי 2009 - 20 בדצמבר 2010 |
| 25 | הכנסת השמונה עשרה | כרמל שאמה הכהן |  | הליכוד | 20 בדצמבר 2010 - 5 בפברואר 2013 |
| 26 | הכנסת התשע עשרה | אבישי ברוורמן |  | העבודה | 24 באפריל 2013 - 31 במרץ 2015 |
| (17) | הכנסת העשרים | איתן כבל |  | העבודה | 3 ביוני 2015 - 30 באפריל 2019 |
| 27 | הכנסת העשרים ושלוש | יעקב מרגי |  | ש"ס | 1 ביוני 2020 - 6 באפריל 2021 |
| 28 | הכנסת העשרים וארבע | מיכאל ביטון |  | כחול לבן | 26 ביולי 2021 - 15 בנובמבר 2022 |
| 29 | הכנסת העשרים וחמש | דוד ביטן |  | הליכוד | 10 בינואר 2023 - מכהן |
כרמית לויטה

| --- | --- |
 לידה:  ישראל ישראל
 מדינה:  ישראל 
 עיסוק:  תסריטאית, שחקנית תיאטרון
 http://carmitlevite.com/
 פרופיל ב-IMDb
 
כרמית לויטה (באנגלית: Carmit Levité), שינתה את שמה לאנה לב (באנגלית: Anna Lev)  היא שחקנית ותסריטאית ישראלית, הפועלת בארצות הברית ובישראל.
ביוגרפיה

לויטה נולדה בישראל לאורי ומקסין לויטה. גדלה בדרום אפריקה ובהמשך חזרה לרעננה. עם שחרורה משירות סדיר בצה"ל, החלה לעבוד כשחקנית, עם הסוכנת פרי כפרי.[דרוש מקור] למדה בבית הספר למשחק של סטלה אדלר בניו יורק. במקביל ללימודיה עבדה על הפקות מקומיות וגם על הפקות בלוס אנג'לס, אליה עברה לאחר זמן. בשנים האחרונות, מתמקדת לויטה במשחק בתיאטרון, כשחקנית בהצגות אוף ברודוויי, בתסריטאות לקולנוע ובמשחק.
פילמוגרפיה

Oracles עבור רשת BCN בארה״ב (2024)
הילדה הכי יפה בירושלים (עם אגם רודברג) שנת 2020
נולד אשם (אנגלית: Born Guilty) - שנת 2016. תפקיד: ג'ודית לוקאלייק.
רצח (היפוך אותיות באנגלית: Redrum) - שנת 2014.
פילם נואר (אנגלית: Noir Film) - שנת 2012.
חשפניות זומביות (אנגלית: Zombie Strippers) - שנת 2008.
סמוי (אנגלית: Covert) - סרט קולנוע קצר. שנת 2008. תפקיד ראשי: רבקה (בשפת המקור: Rebecca)
האנגלי (אנגלית: The Englishman) - סרט קולנוע. שנת 2007. תפקיד: הולי (בשפת המקור: Holly)
פוזל (אנגלית: Cross Eyed) - סרט קולנוע. שנת 2006. תפקיד: קאלי (בשפת המקור: Callie)
הטבח (אנגלית: The Slaughter) - סרט קולנוע. שנת 2006. תפקיד: ג'ולי קרטר (בשפת המקור: Julia Carter)
ענייניו של אלוהים (אנגלית: The Affairs of God) - סרט קולנוע קצר. שנת 2004. תפקיד: מרי (בשפת המקור: Mary)
הקדוש המעונה (אנגלית: The Martyr) - סרט קולנוע קצר. שנת 2004. תפקיד: המלצרית
ירייה (אנגלית: Shot) - סרט קולנוע. שנת 2002.
מיינוויל (אנגלית: Mineville) - סרט קולנוע. שנת 2002. תפקיד: רבקה מילר (בשפת המקור: Rebecca Miller)
קשר קומראן (אנגלית: The Qumran Connection) - סדרת טלוויזיה בינלאומית. שנת 1995.
תיאטרון

סוף טוב, הכל טוב (אנגלית: A Happy End) - תיאטרון אבינגדון. אופ-ברודוויי. ניו יורק. עיבוד למחזה של עדו נתניהו. שנת 2015.
זונות רודפות בצע (אנגלית: Money Grubbin' Whores) - תיאטרון רו. ניו יורק. מחזה בבימויו של שון ג'. קווין. 2014.
טפל בזהירות (אנגלית: Handle with Care) - תיאטרון ווסט סייד. מחזה בבימויה של קארן קרפנטר. 2014.
חלומות צ'כוב (אנגלית: The Chekhov Dreams) - תיאטרון וורקשופ. 2013. תפקיד: קייט (בשפת המקור: Kate).
חוב (אנגלית: Debt) - תיאטרון דרילינג קומפני ניו יורק (באנגלית: Drilling CompaNY). שנת 2011. תפקיד: ד"ר דברה גודהרט (בשפת המקור: Dr. Debra Goodheart)
החצאית שהסתבכה (אנגלית: The Tangeld Skirt) - תיאטרון הרפרטואר של ניו ג'רזי (באנגלית: NJ REP). עיבוד למחזה של סטיב בראונשטיין. שנת 2011.
ראיה רעה (אנגלית: Bad Evidence) - תיאטרון התא. עיבוד למחזה של טרי קווין. 2011.
תפוח (אנגלית: Apple) - תיאטרון 40, לוס אנג'לס. שנת 2009.
המסיבה של אביגייל (אנגלית: Abigail's Party). תיאטרון אודיסיאה, לוס אנג'לס. שנת 2008. תפקיד: בברלי מוס (בשפת המקור: Beverly Moss)
המעגל של רוזטי (אנגלית: Rossetti's Circle) - תיאטרון קומפלקס. שנת 2007.
אחרון המאהבים הלהוטים (אנגלית: Last of The Red Hot Lovers) - תיאטרון אודיסיאה, לוס אנג'לס. שנת 2006. תפקיד: בובי מישל (בשפת המקור: Bobbi Michelle)
הנפש הטובה מסצ'ואן (אנגלית: The Good Soul of Szechuan) - תיאטרון הבקתה החשמלית. שנת 2005. עיבוד למחזה של ברטולד ברכט
שמנדריקס (בשפת המקור: Schmendrix, קבוצת אלתורים קומית) - תיאטרון האדסון. שנת 2002. תפקיד: המנהלת.
כפי שאתה אוהב (אנגלית: As You Like It) - תיאטרון סט. מארי. שנת 2001. תפקיד: אודרי (בשפת המקור: Audrey)
בלונדינית (אנגלית: Blonde) - סטודיו השחקנים. עיבוד למחזה של ג'ויס קרול אוטס. שנת 2001. תפקיד: מרילין מונרו (בשפת המקור: Marilyn Monroe)
מולייר, הראשון שמשחק (אנגלית: Moliere One Acts) - תיאטרון סט. מרקס. שנת 2000. תפקיד: מרוטי (בשפת המקור: Marotte)
מלאכים באמריקה (אנגלית: Angels in America) - תיאטרון הדליה השחורה, לוס אנג'לס. שנת 1999. תפקיד: הרפר (בשפת המקור: Harper)
מתעב הבריות (אנגלית: The Misanthrope) - תיאטרון מצו. שנת 1999. תפקיד: סלימין (בשפת המקור: Celiméne)
תסריטאות

כתסריטאית, כתבה לויטה את "כולם יחד" (באנגלית: One and All), תסריט מעובד לקולנוע על הפיראטיות אן בוני (באנגלית: Anne Bonny) ומרי ריד (באנגלית: Mary Read).
התסריט שהוגש לתחרויות שונות, זיכה את לויטה בפרסים ובמועמדויות בתחרויות הבאות:
תחרות כתיבת תסריטים של אתר הפנס הירוק (באנגלית: The-GreenLight.com Screenwriting Competition)
פינאליסטית בתחרות כורי הזהב של התסריטאות בלונדון (באנגלית: London’s Screenwriting Gold Miners Competition)
מועמדות בתחרות פרסי התסריטאות של מושא ההערצה (באנגלית: The Cynosure Screenplay Award)
מועמדות בתחרות הסדרה העולמית לתסריטאות של לוס אנג'לס (באנגלית: World Series Screenwriting Competition of Los Angeles)
זכייה בתחרות פרסי הכוכב העולה של פסטיבל הסרטים הבינלאומי הקנדי (באנגלית: RISING STAR AWARD from Canada International Film Festival)
משחק - זכיות ומועמדויות

2013 - מועמדת על משחק יוצא דופן לפרס השחקנית הראשית הטובה ביותר של פרסי התיאטרון לחדשנות (באנגלית: Innovative Theater Awards) לתפקידה במחזה חלומות צ'כוב.
2012 - זוכת פרס השחקנית הראשית הטובה ביותר של פסטיבל הסרטים הבינלאומי - ביצת הזהב (באנגלית: The Golden Egg International Film Fest) . לתפקידה בסרט פילם נואר.
הערות שוליים

1 2 3 4 5 6 7 8 9 10   כרמית לויטה, במסד הנתונים הקולנועיים IMDb (באנגלית)
1 2 3 4 5 6 7 8 9 10 11 12 13 14 15 16 17 18 19  הרזומה של כרמית לויטה (ארכיון)
↑  כפי שכתוב באתר הבית שלה
1 2 3 4 5 6 7  רשימת זכיות ומועמדויות (ארכיון)
הרקיע השביעי (סדרת טלוויזיה)

| --- | --- |

 סוגה:  סדרת דרמה 
 יוצרים:  ברנדה המפטון, אהרון ספלינג 
 שחקנים:  טיילר הקלין (Martin Brewer)  דייוויד גלגר (Simon Camden)  סטיבן קולינס  Nikolas Brino  Maureen Flannigan  ג'רמי לונדון  Lorenzo Brino  ג'ף סטאלטס  Scotty Leavenworth  אשלי סימפסון  היילי דאף  Chaz Lamar Shepherd  רייצ'ל בלאנצ'ארד  אדם לבורגנה  בארי ווטסון  קת'רין היקס  Megan Henning  ג'סיקה בייל  Mackenzie Rosman  בברלי מיטצ'ל  George Stults  שרה תומפסון 
 ארץ מקור:  ארצות הברית 
 שפות:  אנגלית
 מקום התרחשות:  The Camden’s House, Glen Oak 
 מספר עונות:  11 
 מספר פרקים:  243 
 הפקה
 מפיק:  אהרון ספלינג
 הפצה:  הטלויזיה הביתית של פרמאונט, הולו 
 מוזיקה:  Dan Foliart 
 שידור
 רשת שידור:  The WB (1996–2006)  The CW (2006–2007)
 תקופת שידור מקורית:  26 באוגוסט 1996 – 13 במאי 2007 
 קישורים חיצוניים
 אתר רשמי
 דף התוכנית ב-IMDb
 
הרקיע השביעי (באנגלית: 7th Heaven) היא סדרת דרמה משפחתית טלוויזיונית אמריקאית שנוצרה והופקה על ידי ברנדה המפטון, בהפקת אהרון ספלינג. הסדרה עלתה לראשונה ב-26 באוגוסט 1996 ברשת The WB, שם שודרה במשך עשר עונות, מה שהפך אותה לסדרה הארוכה ביותר בתולדות הרשת. לאחר השבתת הרשת ומיזוגה עם רשת UPN ליצירת The CW, הסדרה עלתה ברשת החדשה ב-25 בספטמבר 2006, לעונתה האחת-עשרה והאחרונה. הפרק האחרון שלה שודר ב-13 במאי 2007. הרקיע השביעי הייתה הסדרה האחרונה שהופקה על ידי Spelling Television לפני שהיא נסגרה והפכה ליחידה בשם CBS Television Studios .
רקע

הסדרה עוקבת אחר הכומר אריק קמדן, כומר פרוטסטנטי המתגורר בעיירה הבדיונית גלנואק, קליפורניה, ואשתו אנני כשהם מתמודדים עם גידול שבעה ילדים בגילאים הנעים בין תינוקות למבוגרים עם משפחות משלהם.
צוות השחקנים והדמויות

סטיבן קולינס בתור הכומר אריק קמדן
קתרין היקס בתור אנני קמדן
בארי ווטסון בתור מאט קמדן (עונות 1–6 ו-9; 7–8 חוזרים, אורח מיוחד 10)
דייוויד גלאגר בתור סיימון קמדן (עונות 1–7 ו-9–10; עונה 8 תפקיד חוזר)
ג'סיקה בייל בתפקיד מרי קמדן (עונות 1–6; עונה 7 חוזרת, אורחת מיוחדת 8 ו-10)
בוורלי מיטשל בתור לוסי קמדן
מקנזי רוסמן בתור רותי קמדן
צ'אז למאר שפרד בתור ג'ון המילטון (עונות 4–5; חוזרת בעונות 1–3)
מורין פלניגן בתור שנה סאליבן (עונה 4; חוזר בעונה 3)
אדם לוורנה בתור רובי פאלמר (עונות 5–7; חוזר בעונה 4)
ניקולס ברינו בתפקיד סם קמדן (עונות 6–11; ללא קרדיט בעונות 3–4, מוצג בעונה 5)
לורנצו ברינו בתפקיד דייוויד קמדן (עונות 6–11; ללא קרדיט בעונות 3–4, מוצג בעונה 5)
ג'וף סטולטס בתור בן קינקרק (עונה 7; חוזרת בעונות 6 ו-8–11)
ג'ורג' סטולטס בתור קווין קינקרק (עונות 7–11; חוזר בעונה 6)
אשלי סימפסון בתור ססיליה סמית' (עונות 7–8)
רייצ'ל בלנשרד בתור רוקסן ריצ'רדסון (עונות 7–8)
ג'רמי לונדון בתור צ'נדלר המפטון (עונות 7–8)
סקוטי ליוונוורת' בתפקיד פיטר פטרובסקי (עונה 8; חוזרת בעונה 7)
טיילר הקלין בתפקיד מרטין ברואר (עונות 8–11)
שרה תומפסון בתור רוזנה "רוז" טיילור (עונה 10; חוזרת בעונה 9)
היילי דאף בתור סנדי ג'יימסון (עונות 10–11)
מייגן הנינג בתור מרדית' דייוויס (עונה 10)
רייטינג בארצות הברית

הרקיע השביעי הייתה סדרת הטלוויזיה הנצפית ביותר אי פעם ברשת The WB. היא מחזיקה בשיא השעה הנצפית ביותר של הרשת עם 12.5 מיליון צופים, ב-8 בפברואר 1999; 19 מתוך 20 השעות הנצפות ביותר של הרשת היו מהסדרה. ב-8 במאי 2006 צפו בה 7.56 מיליון צופים, הרייטינג הגבוה ביותר שלהרשת מאז ינואר 2005. כשהתוכנית עברה ל-The CW הרייטינג ירד.
הערות שוליים

↑  "Barry Watson as Dr. Matt Camden on 7th Heaven | Hallmark Channel". Hallmark Channel. ארכיון מ-2018-01-27. נבדק ב-2018-01-26.
סיאט מרבלה

| --- | --- |

SEAT Marbella דגם "850 Junior"
 מאפיינים כלליים
 יצרן:  סיאט (סיאט ב- ספרדית: SEAT- Sociedad Española de Automóviles de Turismo)
 שנות ייצור:  1998–1986
 יחידות שיוצרו:  596,170
 הרכבה:  ספרד ספרד
 מודל קודם:  SEAT Panda, SEAT Trans 
 מודל אחריו:  סיאט ארוסה
 סיווג:  סופרמיני 3 דלתות האצ'בק
 אורך:  3,475 מ"מ ("סיאט מרבלה")  3,898 מ"מ ("סיאט טרה" מסחרית)
 רוחב:  1,550 מ"מ ("סיאט מרבלה")  1,490 מ"מ ("סיאט טרה" מסחרית)
 גובה:  1,475 מ"מ ("סיאט מרבלה")  1,550 מ"מ ("סיאט טרה" מסחרית)
 משקל:  720-680 ק"ג ("סיאט מרבלה")  790 ק"ג ("סיאט טרה" מסחרית)
 בסיס גלגלים:  2,160 מ"מ ("סיאט מרבלה")  2,475 מ"מ ("סיאט טרה" מסחרית)
 מפרט טכני
 מנוע:  מנועי בנזין 4 צילינדרים, 695 סמ"ק המפיק 30 כ"ס  4 צילינדרים, 8 שסתומים, 903 סמ"ק המפיק 34 כ"ס, יחס דחיסה 8.5:1, מנוע שהורכב בדגם אוטוביאנקי A112  4 צילינדרים, 8 שסתומים, 903 סמ"ק המפיק 40 כ"ס (הורכב בדגם המסחרית "סיאט טרה")  4 צילינדרים, 999 סמ"ק המפיק 40 כ"ס  4 צילינדרים, 1,108 סמ"ק המפיק 50 כ"ס מנוע דיזל 4 צילינדרים, בטור, 1,302 סמ"ק המפיק 36 כ"ס
 הילוכים:  תמסורת ידנית - 4 מהירויות
 מהירות מרבית:  130 ק"מ (מנוע 903 סמ"ק המפיק 34 כ"ס)
 צריכת דלק:  6.5 ליטר ל-100 ק"מ (מנוע 903 סמ"ק המפיק 34 כ"ס)
 קשר:  פיאט פנדה (דור ראשון)
 
סיטא מרבלה (בספרדית : SEAT Marbella) היא מכונית עירונית, סופרמיני, אשר יוצרה על ידי יצרנית כלי הרכב הספרדית סיאט, בין השנים 1998–1986 ב-ספרד.
דגם סיאט טרה (Seat Terra) (מסחרית) יוצר בין השנים 1996–1987. "טרה" חלקה את הבסיס והחזית עם ה"מרבלה", אך החלק האחורי הוחלף בתיבת מתכת גדולה וגבוהה.
דגם ה"סיאט מרבלה" התבסס על דגם פיאט פנדה (דור ראשון) אשר ייצר קונצרן הרכב האיטלקי פיאט  ונבנה ברישיון פיאט. הדגם נקרא על-שם עיר התיירות מרבייה (Marbella), המצויה ב"קוסטה דל סול", בחלק הדרום-מזרחי של ספרד.
"סיאט מרבלה"

יוצרו 596,170 יחידות.
בין השנים 1986–1980 ייצרה "סיאט" את דגם ה-"SEAT Panda" שהיה כמעט זהה לדגם ה-"סיאט מרבלה". ההבדלים הברורים בין "פנדה" ל"מרבלה" נמצאים בקדמתה ובחלק האחורי של המכונית, כאשר פנסי הראש והזנב ולוחות הפגוש שונים זה מזה, וה"מרבלה" קיבלה שיפוע בולט לפאנל הקדמי.
מנוע קדמי
סוגי מנועים : מנועי בנזין, מנוע דיזל
נפח תא מטען - 272 / 1,088 (בקיפול המושב האחורי) ליטר
תאוצה בין 0-100 קמ"ש היא 20.0 שניות (דגם "סיאט טרה" מסחרית, מנוע 903 סמ"ק המפיק 40 כ"ס)
תצורות

3 דלתות - האצ'בק
3 דלתות - מסחרית ("סיאט טרה" יוצרה בין השנים 1996-1987)
רמות גימור

"Marbella L"
"Marbella GL"
"Marbella XL"
"Marbella GLX"
"Marbella CLX"
דגמים מיוחדים

"Marbella Jeans Casual Look", יוצר בין השנים 1996-1988
"Marbella Fun Casual Look", יוצר בשנת 1988
"Marbella Open Air", יוצר בשנת 1988
"Marbella Sprint", יוצר בשנת 1988
"Marbella Le Jouet", יוצר בשנת 1988, יוצא לצרפת
"Marbella Junior", יוצר בין השנים 1998-1987
"Marbella Special", יוצר בין השנים 1998-1987
"Marbella Nieve", יוצר בשנת 1989
"Marbella Besito", יוצר בשנת 1995, יוצא ל-איטליה, הולנד, גרמניה
"Marbella Bonito", יוצר בשנת 1993
"Marbella Dim Dam Dom", יוצר בשנת 1990, יוצא להולנד וגרמניה
"Marbella Mio", יוצר בשנת 1993
"Marbella Street", יוצר בשנת 1993
"Marbella Fresh", יוצר בשנת 1991
"Marbella color edition", (בשווקים אחרים באירופה הדגם היה קרוי "Marbella Preiscocktal") יוצר בין השנים 1989- 1995. בשנת 1989 על פי צבע הגוף, היה לדגם ויניל בכנף האחורית עם שם הצבע באנגלית, ככל שחלפו השנים, הצבעים חודשו, הראשונה שיוצרה הייתה "מרבלה שחורה", ולאחריה "מרבלה אדומה", "מרבלה צהובה" ו"מרבלה לבנה". בשנת 1993  יוצרו "מרבלה ורודה", "מרבלה ירוקה", "מרבלה כחולה" ולבסוף הגיעה בשנת 1995 "מרבלה כתומה" (Marbella Orange)
"Marbella Playa", יוצר בשנת 1989
"Marbella Kiss", יוצר בשנת 1992
"Marbella Maximoto 903 C.C", יוצר בשנת 1992
"Marbella Jiem", יוצר בשנת 1993, יוצא לצרפת
"Marbella Friend", יוצר בשנת 1993
"Marbella Estella", יוצר בשנת 1994, יוצא לגרמניה
פופמוביל

בשנת 1982 ייצרה "סיאט" דגם פתוח, שהתבסס על ה"סיאט פנדה" עבור האפיפיור יוחנן פאולוס השני לרגל ביקורו ב-ספרד.
רכב ספציפי זה היה מכונית "פתוחה" עם ידית אחיזה מקדימה כך שהאפיפיור יכול היה לעמוד בבטחה כדי לברך את ההמונים, בזמן שהרכב היה בתנועה. במכונית זו נכנס האפיפיור ב-17 בנובמבר 1982 לאצטדיון הכדורגל של ברצלונה קמפ נואו  ("Camp Nou" (אנ')) כשהוא עובר דרך 121,000 חוגגים.
תמונות

"סיאט מרבלה"
"סיאט מרבלה", שנת 1997
"סיאט מרבלה"
"סיאט מרבלה", שנת 1997
"סיאט מרבלה"
"סיאט מרבלה"
"סיאט מרבלה", שנת 1999
"סיאט טרה" שנת 1994
"סיאט טרה", שנת 1988
"סיאט טרה"
"סיאט טרה"
ראו גם

סיאט
סיאט 850
פיאט 600
סיאט 133
פיאט פנדה
הערות שוליים

↑  "סיאט מרבלה" historiaseat.com/marbella/kmarbell
↑  "מרבלה טרה" laurent.bunnik.archives-catalogues-automobiles
↑  "סיאט מרבלה" autoevolution.com/cars/seat-marbella-1986
↑  "סיאט טרה" דגם "מולטיקר" שנת 1988 - מפרט auta5p.eu/lang/en/katalog/auto.php?idf=Seat-Terra-Multicar
↑  "טרה" חדשה מגיעה לבריטניה, 10 בינואר 1987 archive.commercialmotor.com/article
| --- | --- |
בקרת זהויות :  BNE: XX4576765  NKC: ph320509 
פופמוביל של האפיפיור יוחנן פאולוס השני  שהתבסס על "סיאט פנדה" שנת 1982
פופמוביל של האפיפיור יוחנן פאולוס השני שהתבסס על "סיאט פנדה" שנת 1982